12 апта

**12. Он екінші лекция.**

**а) Сабақтың тақырыбы:** Мұрат Мөңкеұлының ақындық мұрасы.

**ә) Сабақтың мазмұны**

Мұрат Мөңкеұлы (1843-1906). Мұраттың өмірбаяны. Ақынның заманға, отаршылдыққа наразылықтан туған жырлары. Батырлықты, ерлікті көтеруі. Ізгілікке үндеуі. Мұраттың арнау өлеңдері. Айтыстары. Төлғаулары. Эпикалық дастандары. Мұрат – Махамбет және басқа да ақын-жыраулар мұрасын сақтап жеткізуші.

Мұрат шығармаларының қазақ әдебиеттану ғылымында зерттеліп, көркемдік-теориялық жақтан негізделуі.

Мұрат поэзиясының жанрлық сипаты. Көркемдік қуат, құндылығы. Мұраттың «Үш қиян», «Сарыарқа» толғауларындағы елден, жерден айрылу сарыны. Мұраттың отаршылдық зардаптарын алдын-ала болжауы. Мұраттың «Жалпыға айтқаны толғауы», Арғымақ сайлап не керек», «Жігітті көркем көрсеткен», «Айшықты ала ту тіккен», «Жалп-жалп ұшқан жапалақ» өлеңдері. Жантолы қызбен айтысы. Мұраттың айтыс өлеңде ауыларалық, рулық шеңбердегі айтыстан елдің деңгейіне көтерілген айтыс ақыны болып қалыптасу жөні. Мұраттың «Шалгез», «Қазтуған», «Қарасай-Қази» жырларының көркемдік алымы, эпикалық дәстүрмен сабақтастығы.

Мұрат Мөңкеұлының әдеби мұрасының әдебиет тарихындағы орны жайлы зерттеу еңбектер. Мұрат мұрасының кейінгіге жетуіндегі Х.Досмұхамедұлының еңбегі. «Мұрат ақын сөздері» жинағы.

Мұрат Мөңкеұлының зар заман әдебиетіндегі орнын М.Әуезовтің негіздеп, бағалауы.С.Мұқановтың Мұрат мұрасын монографиялық, академиялық негізде зерттеуі. Мұрат ақындығы туралы Қ.Жұмалиев пайымдаулары. Мұрат Мөңкеұлының шығармашылық мұрасының басылым жайы. Кейінгі кезеңдегі зерттелуі. Б.Омарұлының Мұрат Мөңкеұлы шығармашылығын диссертациялық еңбек көлемінде зерттеуі.

Мұраттанудың қазіргі кезеңдегі мәселелері. Мұраттың «Қарасай-Қази»,
«Қазтуған» дастандары төңірегіндегі С.Мұқанов, М.Мағауин пікірлеріндегі
қозғалған мәселелерге көңіл бөліп, шығармалардың ілгері нүсқалардан қайта
жырланғандығы немесе кейіннен шығарылған туындылар екендігі жөнін
айғақтау мәнді зерттеулер жүргізу.